Армянская евангелісцкая царква

Армянская евангелісцкая царква, АЕЦ () — адна з армянскіх цэркваў, заснаваная ў Канстанцінопалі у 1846 годзе.

 Гісторыя 

У XIX стагоддзі Канстанцінопаль перажываў рэзкі ўздым духоўнага і інтэлектуальнага жыцця. Гэта падштурхнула многіх да вывучэння Бібліі. Пад патранажам Канстанцінопальскага патрыярхату ААЦ прадстаўніком гарадской інтэлігенцыі Грэгарам Пешдзімалджанам была адкрыта школа, асноўная мэта якой заключалася ў падрыхтоўцы кваліфікаваных святароў для Армянскай апостальскай царквы.

У выніку гэтага ў канстанцінопальскім грамадстве быў сфармаваны «Піетысцкі саюз», члены якога праводзілі сустрэчы для вывучэння Бібліі. Падчас такіх сустрэч былі падняты пытанні пра традыцыі і звычаі Армянскай апостальскай царквы, якія, паводле іх думкі, не адпавядалі Бібліі.

Такая думка пра навуку і практыку ААЦ сутыкнулася з яе цвёрдым адказам, у выніку чаго новыя евангелісты выйшлі з Армянскай апостальскай царквы і ў 1846 годзе афіцыйна зарэгістравалі сваю Армянскую евангелісцкую царкву.

У пачатку ХХІ стагоддзя Армянская евангелісцкая царква мела каля 100 прыходаў у такіх краінах, як Арменія, Аргенціна, Аўстралія, Бельгія, Бразілія, Балгарыя, Канада, Кіпр, Егіпет, Англія, Францыя, Грузія, Грэцыя, Іран, Ірак, Ліван, Сірыя, Турцыя, Уругвай і ЗША.

 Храмы 

На тэрыторыі Рэспублікі Арменія ёсць 1 армянская евангелісцкая царква і 50 малітоўных дамоў.

Станам на 2003 год у армянскай дыяспары актыўна дзеялі тры армянскія евангелічныя саюзы:

 Блізкага Усходу (створаны ў 1924 годзе, цэнтр — Бейрут, ахапляе 11 цэркваў Сірыі, 6 — Лівана, 3 — Ірана, 3 — Турцыі, 2 — Грэцыі, 1 — Егіпта),
 Францыі (створаны ў 1927 годзе, урад прызнаў у 1946 г., цэнтр — Парыж, 14 цэркваў),
 Паўночнай Амерыкі (створаны ў 1971 годзе, цэнтр — Нью-Джэрсі, ахапляе 20 і 4 Армянскія евангелічныя цэрквы ЗША і Канады адпаведна).

Армянскія Евангелічныя цэрквы ёсць таксама ў Буэнас-Айрэсе, Сан-Паўла, Мантэвідэа, Лондане, Бруселі, Сафіі, Сіднеі, яны не ўваходзяць ні ў адзін саюзЭнциклопедия «Армянская диаспора». Ереван, 2003. С. 701..

 Літаратура 
 Rev. Hagop A. Chakmakjian, The Armenian Evangelical Church and The Armenian People.
 Armenian Evangelical Union of North America (AEUNA)
 Armenian Missionary Association of America
 Directory of Armenian Evangelical Churches, Institutions, Pastors and Christian Workers Worldwide 
 noravank.am — Тигран Ганаланян, АРМЯНЕ-ПРОТЕСТАНТЫ 

 Спасылкі 


Катэгорыя:Хрысціянства ў Турцыі